Dainius Žalimas

Dainius Žalimas (g. 1973 m. gegužės 22 d. Vilniuje) – Lietuvos teisininkas, teisėtyrininkas tarptautininkas ir konstitucininkas, Vytauto Didžiojo universiteto (VDU) Teisės fakulteto dekanas, Europos Tarybos Venecijos komisijos narys, Europos Parlamento narys.

 Biografija 
1991 m. aukso medaliu baigė Vilniaus 27-ąją vidurinę mokyklą, 1991-1996 m. VU Teisės fakultete – vienpakopes teisės studijas, įgijo teisininko kvalifikaciją. Specializacija – Tarptautinė teisė. Apie Lietuvos Nepriklausomybės atkūrimą diplominio darbo pagrindu išleido monografiją, pelniusią jaunųjų mokslininkų premiją. 2001 m. balandžio 26 d. apgynė disertaciją tema „Lietuvos Respublikos nepriklausomybės atkūrimo 1990 m. kovo 11 d. tarptautiniai teisiniai pagrindai ir pasekmės“ (vadovas prof. Vilenas Vadapalas), socialinių mokslų (teisės krypties) daktarasLietuvos mokslo potencialas .

Nuo 1996-2019 m. Vilniaus universiteto mokslininkas ir dėstytojas. VU Teisės fakulteto, VU Tarptautinių santykių ir politikos mokslų instituto (TSPMI) asistentas, mokslo asistentas, lektorius, docentas, profesorius, 2010–2019 m. VU TF Tarptautinės ir Europos Sąjungos teisės instituto vadovasVU TF Tarptautinės ir Europos Sąjungos teisės instituto tinklavietė. 2001–2004 ir 2019–2024 m. – Mykolo Romerio universiteto docentas, profesorius.https://www.rinkejopuslapis.lt/kandidatas/-/dalyvio-profilis/1181504/from/kandidatai11 2005–2011 m.Dėl G.Kaminsko, S.Katuokos ir D.Žalimo skyrimo nuolatinio arbitražo teismo nariais, 2011–2017 m. Nuolatinio arbitražo teismo narys (paskirtas 6 metų kadencijai nuo Lietuvos Respublikos)Dėl R. Beržanskienės, S. Katuokos, A. Smaliuko ir D. Žalimo skyrimo Nuolatinio arbitražo teismo nariais Nuo 2021 m. VDU Teisės fakulteto dekanas, profesorius. Dėstomi kursai – konstitucinė, tarptautinė ir viešoji teisė.

Nuo 1996 m. valstybės tarnautojas, nuo 1998 m. iki 2011 m. LR krašto apsaugos ministro patarėjas teisininkas, nuo 2011 m. kovo 15 d. LR Konstitucinio Teismo teisėjas (D. Žalimo kandidatūrą 2010 m. gruodžio 10 d. pateikė LR Seimo pirmininkė Irena Degutienėkai baigiasi KT teisėjų A. Abramavičiaus, K. Lapinsko ir Z. Namavičiaus kadencijos)Seimo inf. dėl LR KT teisėjų.
Remdamasis Lietuvos Respublikos Prezidentės Dalios Grybauskaitės dekretu, Seimas 2014 m. liepos 10 d. nutarimu Dainių Žalimą paskyrė KT pirmininku. D. Žalimas KT pirmininko poste išbuvo iki teisėjo kadencijos pabaigos 2021 m. birželį.

Daugiau nei 70 Lietuvos Respublikos įstatymų, jų pataisų, įvairių deklaracijų, kitų teisės aktų autorius ir bendraautorius.https://www.rinkejopuslapis.lt/kandidatas/-/dalyvio-profilis/1181504/from/kandidatai11 Buvo Vyriausybės ekspertas keliose Europos Žmogaus Teisių Teismo nagrinėtose bylose prieš Lietuvą.

20 knygų, mokslinių studijų autorius ir bendraautoris. Paskelbė 148 mokslinius straipsnius šalyje ir užsienyje, per 140 mokslo populiarinimo ir publicistinių straipsnių Lietuvos spaudoje, interneto žiniasklaidoje (lietuvių ir anglų kalbomis).https://www.rinkejopuslapis.lt/kandidatas/-/dalyvio-profilis/1181504/from/kandidatai11

Teikia komentarus tarptautinės, konstitucinės teisės ir žmogaus teisiųTeisininkas Dainius Žalimas: tarptautinė žmogaus teisių krizė veši ir Lietuvoje klausimais įvairioms Lietuvos bei užsienio institucijoms, žiniasklaidai. Kaip ekspertas pateikė 16 nuomonių Lietuvos Konstituciniam Teismui, 1 nuomonę – Latvijos Konstituciniam Teismui, be to, padėjo rengiant Lietuvos poziciją EŽTT bylose prieš LietuvąDainius Žalimas: Autobiografija, 2010-11-23 (Seimo NUTARIMO „Dėl D. Žalimo paskyrimo Lietuvos Respublikos Konstitucinio Teismo teisėju" PROJEKTAS, 2010-12-10, LRS). Nuolat dalyvauja įvairiuose tarptautiniuose renginiuose – skaitė per 270 pranešimų konferencijose ir viešosiose paskaitose.https://www.rinkejopuslapis.lt/kandidatas/-/dalyvio-profilis/1181504/from/kandidatai11 2017 m. Seime vykusioje tarptautinėje konferencijoje „Krymo totorių tauta praėjus trejiems metams po Krymo okupacijos: esama padėtis ir tolesnė tarptautinės bendruomenės atsako strategija“ skaitė pranešimą tema „Krymo okupacija ir aneksija tarptautinės teisės požiūriu“.Žalimas: Rusija, aneksuodama Krymą, pažeidė beveik visus pagrindinius tarptautinės teisės principus Taip pat paskelbė publikacijų apie Sovietų Sąjungos bei Rusijos agresiją,Dainius Žalimas. Ar Rusija (ne) tapati Sovietų Sąjungai? Rusijos-Gruzijos karą,D. Žalimas. Rusijos marionetinių darinių Gruzijoje pripažinimas yra niekinisD. Žalimas. Rusijos ir Gruzijos karas: kas yra kas tarptautinės teisės požiūriu Rusijos vykdomus karo nusikaltimus,Dainius Žalimas. Šiuolaikinis fašizmo veidas (XV) SSRS įvykdytos okupacijos žalos Baltijos valstybėms atlyginimo pareigą,Dainius Žalimas: SSRS okupacijos žalos atlyginimo įstatymas tarptautinės teisės normų kontekste (I) Krymo okupaciją.D. Žalimas: „Turėtume pasmerkti Rusijos sprendimą dėl Krymo“

Nuo 2002 m. tarptautinės teisės mokslo žurnalo „Baltic Yearbook of International Law“, nuo 2016 m. Ukrainoje leidžiamo mokslinio teisinio leidinio Український часопис конституцiйного права (Ukrainian Journal of Constitutional Law)https://www.constjournal.com/en/editorial/, o nuo 2018 m. – Ukrainoje leidžiamo teisinio mokslinio praktinio žurnalo Український часопис мiжнародного права (Ukrainian Journal of International Law)https://jusintergentes.com.ua/index.php?option=com_k2&view=item&layout=item&id=32&Itemid=156&lang=en redakcinių kolegijų narys.

Čečėnijos ir Tibeto laisvės rėmėjas. 1991 m. (kaip Lietuvos šaulių sąjungos narys) dalyvavo Aukščiausiosios Tarybos – Atkuriamojo Seimo gynyboje nuo sovietų kariuomenės agresijos.

Moka anglų, rusų ir ukrainiečių kalbas.https://www.vdu.lt/cris/entities/person/dainius-zalimas/general

 Politinė veikla 
2001–2003 m. Vilniaus miesto savivaldybės tarybos narys. 2009 m. birželio 7 d. kandidatavo rinkimuose į Europos Parlamentą (iškėlė Tėvynės sąjunga - Lietuvos krikščionys demokrataiĮ Europarlamentą su konservatoriais einantis D. Žalimas apkaltino Tėvynės sąjungą antivalstybine veikla ir diktatūrinėmis užmačiomis  (Dainius Žalimas, lrytas.lt, 2009-06-03 09:56)).

Baigęs savo darbą Konstituciniame Teisme, D. Žalimas išliko aktyvus teisės ir politikos apžvalgininkas. Nuo pirmų invazijos dienų, griežtai smerkia Rusijos vykdomą agresiją prieš Ukrainą, o dar 2019 m. prisidėjo Ukrainos konstitucijos pataisų rengimo, įtvirtinusių šios šalies siekį įstoti į NATO ir ES, iniciavo sankcijas Rusijos konstitucinio teismo teisėjams už Ukrainos teritorijos dalių aneksiją ir šių asmenų baudžiamąjį persekiojimą, Baltarusijos konstitucinio teismo teisėjams – už paramą siekiant legitimizuoti Lukašenkos režimą ir jo vykdomus nusikaltimus. Taip pat, buvo pirmasis Lietuvoje iškėlęs specialaus tarptautinio tribunolo agresijai prieš Ukrainą iniciatyvą ir prisidėjo prie jos tarptautiniu mastu. 

D. Žalimas visuomenėje taip pat aktyviai pasisako šeimų lygybės ir žmogaus teisių klausimais, palaiko lyčiai neutralias civilines sąjungashttps://www.lrt.lt/mediateka/irasas/2000213838/zalimas-apie-civilines-sajungos-istatymo-projekta-as-matau-diskriminacijos-taciau-tai-zingsnis-i-prieki, kritikavo valstybės inicijuotą migrantų apgręžimo politiką, bei palaikė Lietuvos Vyriausybės įvestus COVID-19 apribojimus.

2024 m. Lietuvos Respublikos prezidento rinkimuose Laisvės partijos kandidatas į prezidento postą. 2024 m. išrinktas į Europos Parlamento narius.

 Šeima 
Vedęs,https://www.rinkejopuslapis.lt/kandidatas/-/dalyvio-profilis/1181504/from/kandidatai11 žmona – Ingrida Danėlienė, teisininkė, Europos Humanitarinio universiteto socialinių mokslų departamento vadovėhttps://en.ehu.lt/news/new-head-of-department/, soc. (teisės) mokslų daktarė, docentė, buvusi Konstitucinio Teismo kanclerė.

 Apdovanojimai 
 Lietuvos šaulių sąjungos garbės ženklas „Parlamento gynėjas“ (už LR AT – Atkuriamojo Seimo gynybą).
 Lietuvos mokslų akademijos (LMA) studentų ir jaunųjų mokslininkų mokslo darbų konkurso premija, 1996 m.
 LMA studentų ir jaunųjų mokslininkų mokslo darbų konkurso premija, 1998 m.
 Respublikos Prezidento atminimo ženklas (už asmeninį indėlį rengiant LR įstatymus, susijusius su naryste NATO, dalyvavimą konsultacijose bei derybose dėl stojimo į NATO)
 Aukščiausias krašto apsaugos sistemos medalis civiliams „Už nuopelnus“ (LR krašto apsaugos ministro įsakymu), 2008 m.
 Moldovos Garbės ordinas, 2016 m.
 Gedimino ordino Komandoro didysis kryžius, 2018 m.

 Bibliografija 
 Lietuvos Respublikos nepriklausomybės atkūrimas: pagrindiniai klausimai pagal tarptautinę teisę, monografija, 1997.
 Tarptautinės organizacijos, mokomoji-metodinė priemonė (vadovėlis), D. Žalimas (bendraautorius), 2001.
 Diplomatinė teisė, D. Žalimas (bendraautorius), 2003.
 Lietuvos teisės pagrindai, Vadovėlis aukštosioms mokykloms, 2004. 545–560 p.
 Lietuvos Respublikos nepriklausomybės atkūrimo 1990 m. kovo 11 d. tarptautiniai teisiniai pagrindai ir pasekmės, 2005.
 Tarptautiniai dokumentai 8. Tarptautinė žmogaus teisių apsauga: universalūs dokumentai. I tomas, p. 11-17, D. Žalimas (bendraautorius), Mokymo priemonė – dokumentų rinkinys, 2009.
 Tarptautiniai dokumentai 8. Tarptautinė žmogaus teisių apsauga: universalūs dokumentai. II tomas., p. 9-16, D. Žalimas (bendraautorius), Mokymo priemonė – dokumentų rinkinys, 2009.
 Vilniaus universiteto vadovėlis Lietuvos teisinės institucijos, p. 411–429 (17 skyrius Karo policija). 2011.
 Vadovėlis: Lietuvos konstitucinė teisė (Liber Amicorum Juozui Žiliui), p. 890–941 (XXX skyrius. Lietuvos Respublikos užsienio politikos konstituciniai pagrindai; XXXI skyrius. Valstybės gynimo konstituciniai pagrindai), Vadovėlis 2012.
 Mokslo studijos dalis: 2.3. Europos Sąjungos teisės įtaka nacionalinei konstitucinei jurisprudencijai. // Transnacionalinės teisinės sistemos – santykio ir sąveikos problemos. – Vilnius: Mykolo Romerio universitetas, 2014. – P. 121–152
 Kolektyvinės monografijos dalis: VI dalis. Teismų nepriklausomumas ir teisinių ginčų sprendimas (bendraautorius). // Krizė, teisės viešpatavimas ir žmogaus teisės. – Šiauliai: AB „Titnagas“, 2015. – P. 450–505.
 Kolektyvinės monografijos dalis: Part VI. The Independence of Courts and Legal Dispute Resolution (co-author). // Crisis, the Rule of Law and Human Rights in Lithuania. – Šiauliai: SC “Titnagas”, 2015. – P. 294–327.
 Vadovėlis: Lietuvos konstitucinė teisė (antroji laida). – Vilnius: VĮ Registrų centras, 2017. – P. 755–799 (XXX skyrius. Lietuvos Respublikos užsienio politikos konstituciniai pagrindai; XXXI skyrius. Valstybės gynimo konstituciniai pagrindai).
 Monografija: I skyriaus 1 poskyris. Konstitucijos samprata; IV skyriaus 4.3 poskyris. Konstitucinio Teismo išvada, ar Lietuvos Respublikos tarptautinės sutartys neprieštarauja Konstitucijai; VI skyriaus 5-7 poskyriai (Konstitucinio Teismo baigiamieji aktai, jų galiojimas ir teisinės pasekmės; Konstitucinio Teismo nutarimų įsigaliojimo atidėjimas; Konstitucinio Teismo baigiamųjų aktų aiškinimas, ištaisymas ir peržiūrėjimas). // Konstituciniai ginčai. – Vilnius: Mykolo Romerio universitetas, 2019. – P. 16-47; 293–308; 486–570.
 Mokslo studijos dalis: Sutarties politinė ir teisinė reikšmė bei pasekmės. // Žalimas D. (bendraautorius) Lietuvos ir Rusijos sutartis dėl tarpvalstybinių santykių pagrindų. – Vilnius: Mykolo Romerio universitetas, 2021. – P. 99-118.
 Vadovėlis: Lietuvos konstitucinė teisė (trečioji laida). – Vilnius: Mykolo Romerio universitetas, 2022. – P. 767–811 (XXX skyrius. Lietuvos Respublikos užsienio politikos konstituciniai pagrindai; XXXI skyrius. Valstybės gynimo konstituciniai pagrindai).
 Monografija: III skyrius. Kovo 11-osios aktas tarptautinės teisės požiūriu. // Žalimas D. (bendraautorius) Kovo 11-oji: Lietuvos nepriklausomybės atkūrimas (įžvalgos, projektai, dokumentai). – Vilnius: Lietuvos Respublikos Seimo kanceliarija, 2023. – P. 113–151.
 Monografija: III skyrius. Kovo 11-osios aktas tarptautinės teisės požiūriu. // Žalimas D. (bendraautorius) Kovo 11-oji: Lietuvos nepriklausomybės atkūrimas (įžvalgos, projektai, dokumentai). – Vilnius: Mykolo Romerio universitetas, 2023. – P. 113–151.https://ibiblioteka.lt/metis/publication/LIBIS000000507070?q=tkav6pdak

 Šaltiniai 

Kategorija:LR Konstitucinio Teismo teisėjai
Kategorija:Nuolatinio arbitražo teismo nariai
Kategorija:Tarptautiniai teisėjai iš Lietuvos
Kategorija:Lietuvos teisėtyrininkai tarptautininkai
Kategorija:Lietuvos viešojo administravimo teisininkai
Kategorija:VDU Teisės fakulteto dekanai
Kategorija:Vilniaus politikai
Kategorija:Europos Parlamento nariai (Lietuva)
Kategorija:Kandidatai į LR prezidentus